Sol ich disen svmer lang
Sol ich disen svmer lang·
bekv́mbert sin mit kinden·
so wer ich lieber tot·
des ist mir min froͤide krank·
sol ich niht ze den linden·
reigen owe dirre not·
wigen wagen gvgen gagen·
wenne wil es tagen·
minne minne trvte minne
swig ich wil dich wagen·

Amme nim das kindelin·
dc es niht enweine·
als lieb als ich dir si·
ringe mir die swere min·
dv maht mich alleine miner sorgen machen fri·
wigen wagen gvgen gagen·
wenne wil es tagen·
minne minne trvte minne
swig ich wil dich wagen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse